smcproject/ml-wiki-sentences huggingface dataset:
എറണാകുളം ജില്ലയിൽ വടക്കൻ പറവൂരിനും തൃശ്ശൂർ ജില്ലയ്ക്കും ഇടയിലുള്ള ഒരു ചെറിയ ഗ്രാമമായ പട്ടണം ഈ അടുത്ത കാലത്ത് അന്താരാഷ്ട്രതലത്തിൽ തന്നെ ചരിത്രഗവേഷകരുടെ ശ്രദ്ധ നേടിയിട്ടുണ്ടു്.
സമകാലീന ഭൂമിശാസ്ത്രത്തിൽ ഈ പ്രദേശത്തിനു പ്രത്യേകതകൾ ഒന്നുമില്ലെങ്കിലും ദക്ഷിണേഷ്യയുടെ പ്രാചീനചരിത്രത്തിൽ ഈ പ്രദേശം നിർണ്ണായകമായ ഒരു സ്ഥാനം വഹിച്ചിട്ടുണ്ടെന്നു് ഇപ്പോൾ വ്യക്തമായിട്ടുണ്ടു്.
21-ആം നൂറ്റാണ്ടിന്റെ തുടക്കത്തിൽ  പ്രമുഖ ചരിത്രഗവേഷകർ ഈ സ്ഥലത്തിന്റെ ഭൂമിശാസ്ത്രപരമായ പ്രത്യേകതകൾ തിരിച്ചറിഞ്ഞു.
അതോടെ സർക്കാരും അനുബന്ധ ഗവേഷണസ്ഥാപനങ്ങളും  ഇവിടെ പല ഘട്ടങ്ങളിലായി ഊർജ്ജിതമായ പുരാവസ്തു ഖനനത്തിനു തുടക്കം കുറിച്ചു.
അഭൂതപൂർവ്വമായ കണ്ടെത്തലുകളാണു് ഇതിന്റെ ഫലമായി ഇപ്പോൾ പുറത്തുവന്നിട്ടുള്ളതു്.
കേരള ചരിത്ര ഗവേഷണ കൗൺസിലിന്റെ ഒരു വിദഗ്ദ്ധസംഘം പട്ടണത്തെ പുരാവസ്തു ഉദ്ഖനനം തുടർന്നുകൊണ്ടിരിക്കുന്നു.
നാലുമീറ്റർ ഘനത്തിൽ മണ്ണിനടിയിൽ പുതഞ്ഞുകിടക്കുന്ന സുപ്രധാനമായ പല സാമഗ്രികളും തുടർന്നും കണ്ടെടുത്തുകൊണ്ടിരിക്കുന്നതിനാൽ ദക്ഷിണേഷ്യൻ ചരിത്ര-പുരാവസ്തുഗവേഷകർക്കു് കേരളത്തിലെ ഏറ്റവും താൽപ്പര്യമുള്ള  മേഖലകളിൽ മുൻപന്തിയിലാണു് ഇപ്പോൾ പട്ടണത്തിന്റെ സ്ഥാനം.
ഇതിനകം തന്നെ, ക്രി.
പത്താം നൂറ്റാണ്ടു മുതൽ ക്രി.
പി. പത്താം നൂറ്റാണ്ടു വരെയെങ്കിലുമുള്ള 2000 വർഷത്തെ സുദീർഘമായ ജനവാസപാരമ്പര്യം ഈ സ്ഥലത്തിനുണ്ടെന്നു് ഗവേഷകർ അഭിപ്രായപ്പെട്ടിട്ടുണ്ടു്.
ഇപ്പോൾ കിട്ടിയ തെളിവുകൾ  അനുസരിച്ച് പുരാതനകാലത്ത് ഇവിടം ഒരു റോമൻ സെറ്റിൽമെന്റ് നടന്നിരുന്നു എന്ന അനുമാനത്തോടു് അനുദിനം അടുത്തുകൊണ്ടിരിക്കുകയാണു്.
മുസിരിസ്സിന്റെ ചരിത്ര പശ്ചാത്തലം
പ്രാചീന തമിഴിൽ മുചിരി എന്ന വാക്കിന് വിഭജിച്ചൊഴുക്കുക എന്നാണർത്ഥം .
കൊടുങ്ങല്ലൂരിന്റെ  ഏറ്റവും പ്രാചീനമായ പേര് മുചിരി എന്നാണ്.
ഇത് അക്കാലത്ത് എറ്റവും വലിയ തുറമുഖം അഥവാ മുന്തിയ ചിറ അഥവാ മുന്തിയ തുറൈ, മുതുനീർ മുന്തുറൈ എന്നൊക്കെയാണ് പഴം തമിഴ് പാട്ടുകളിൽ വിവരിക്കപ്പെടുന്നത്.
വിദേശീയർ ഇതിന്റെ മുസിരിസ് എന്നു വിളിച്ചു.
മുസിരിസ്‌ ഇന്ത്യയിലെ എറ്റവും പ്രധാനപ്പെട്ട തുറമുഖം ( Premium Emporium Indiac ) ആണെന്നു പ്ലിനി [1] രേഖപ്പെടുത്തിയിട്ടുണ്ട്‌ [1] .
വാല്മീകി രാമായണത്തിൽ സുഗ്രീവൻ മുരചിപട്ടണം എന്നു വിശേഷിപ്പിച്ചതും ഇതു തന്നെയെന്നു കരുതുന്നു. [2]
സംഘകാല കൃതികളിൽ ഇതു മുചിരിപട്ടണമായും [2] കുലശേഖരൻ‌മാരുടെ കാലത്ത്‌ മഹോദയപുരം എന്നും , തമിഴർ മകോതൈ, മഹൊതേവർ പട്ടിനം എന്നുമെല്ലാമായിരിക്കാം വിളിച്ചിരുന്നത്‌ എന്നു ചരിത്രകാരന്മാർ വിശ്വസിക്കുന്നു.
മഹത്തായ കോട്ട നിലനിന്നിരുന്നതിനാൽ കോട്ടയുടെ പേരിൽ മാകോതൈ (കോട്ടൈ) എന്നും അതിന്റെ അധിപനെ കോതൈ, കോട്ടയ്യൻ എന്നും വിളിച്ചിരുന്നു എന്നും കരുതുന്നവരുണ്ട്.
കോട്ട നിലവിൽ വരുന്നതിനു മുൻപ് വേലി ആയിരുന്നു ഇതെന്നും പറയപ്പെടുന്നു.
ഇക്കാരണത്താലാണ് ആദികാല ചേരരാജാവിനെ മാവേലിക്കരയുടെ അധിപൻ എന്ന രീതിയിൽ മാവേലി എന്നും വിളിക്കുന്നത്.
എന്നാൽ ഇന്നത്തെ പേരായ കൊടുങ്ങല്ലൂർ എങ്ങനെ ഉണ്ടായി എന്നതിന് നിരവധി വ്യാഖ്യാനങ്ങൾ ഉണ്ട്.
കാവ് - നിന്നിരുന്ന ഈ സ്ഥലത്ത് കോഴിയെ കൊന്ന് (ബലി) കല്ല് മൂടുന്ന ചടങ്ങ് നടത്താറുണ്ട്.
അത്തരം കല്ലുമായി ബന്ധപ്പെട്ട് കൊടും കല്ലൂർ എന്ന പേരാണ് ഇങ്ങനെയായത്. [3]
കാളിയുടെ പ്രതിഷ്ഠയുള്ള ക്ഷേത്ര നിർമ്മാണത്തിനു ശേഷം ഇതു കൊടുംകാളിയൂരായും പിന്നീടു വന്ന വിദേശീയർ ക്രാങ്കനൂരായും അടുത്തിടെ കൊടുങ്ങല്ലൂരായും മാറി [2] കണ്ണകിയുടെ സാന്നിധ്യം മൂലം കൊടും നല്ലൂർ എന്നു വിളിച്ചിരുന്നത് കൊടുങ്ങല്ലൂർ ആയി.
ഭയങ്കരമായ കൊലക്കളം എന്ന നിലയിൽ, (അതായത് സാമൂതിരിയും കൊച്ചീരാജാവും തമ്മിൽ) 'കൊടുംകൊലൈയൂർ' എന്ന തമിഴ് വാക്കിൽ നിന്നുമാണെന്ന് മറ്റൊരു വിശ്വാസം. [4]
പ്രാചീന സമുദ്രസഞ്ചാരികളുടെ വർഗ്ഗമായ കോളുകൾ ഇവിടെ ധാരാളമായി കുടിയേറി പാർത്തിരുന്നു, അങ്ങനെ കൊടും കോളൂർ കൊടുങ്ങല്ലൂർ ആയി പരിണമിച്ചു. [5]
എന്നാൽ ചരിത്രകാരനായ വി.വി.കെ. വാലത്തിന്റെ അഭിപ്രായത്തിൽ കണ്ണകിയുടെ പ്രതിഷ്ഠ നടത്താൻ ചേരൻ ചെങ്കുട്ടുവൻ ഹിമാലയത്തിൽ നിന്ന് കൊണ്ടുവന്നു എന്നു പറയുന്ന കൊടും കല്ല് അഥവാ പാറയിൽ നിന്നോ, ജൈനക്ഷേത്രങ്ങൾക്ക് പൊതുവേ പറയുന്ന കല്ല് എന്ന വാക്കിൽ നിന്നോ ആയിരിക്കണം(കല്ല് എന്നാൽ ക്ഷേത്രം- ജൈന ക്ഷേത്രങ്ങളിൽ വച്ചേറ്റവും വലുത് കൊടും കല്ല്) കൊടുങ്ങല്ലൂർ ഉണ്ടായത്. [6]
നിരവധി ശിവലിംഗങ്ങൾ ഉണ്ടായിരുന്നതിനാൽ കോടി ലിംഗപുരം എന്ന് പേരുണ്ടായിരുന്നു.
അത് ലോപിച്ചാണ്‌ കൊടുങ്ങല്ലൂരായത് ചേര ചക്രവർത്തിയുടെ പേരിൽ കൊടുങ്കോനല്ലൂർ എന്നും പേരുണ്ടായിരുന്നുവെന്നും അത് ലോപിച്ചാണ് കൊടുങ്ങല്ലൂർ ആയതെന്നും ചിലർ വാദിക്കുന്നു.
ചേരരാജാക്കന്മാരുടെ പേരിനു കൂടെ മഹാരാജാവ് എന്ന അർത്ഥത്തിൽ കൊടുങ്കോ എന്ന ചേർക്കാറുണ്ട്.
കൊടുംകോൻ ഊർ ക്രാങ്കനൂർ ആയതാവാനാണു സാധ്യത.
ചങ്ങല പോലെ നിരവധി ചെറിയ തുരുത്തുകൾ ചേർന്ന് ബന്ധിപ്പിച്ച അഴി ( ചങ്ങലാഴി) അതിനെ യഹൂദർ ഷിംഗ് ലി  എന്നു വിളിച്ചു.
പ്രതാപപൂർണ്ണമായിരുന്ന മുചിരിപ്പട്ടണത്തിന്റെ നാഗരികസ്വഭാവം പതിനാലാം നൂറ്റാണ്ടിന്റെ പകുതിയോടു കൂടി പെട്ടെന്നു് നിശ്ചലമായി.
ഇതിനുള്ള കാരണം പൂർണ്ണമായി ഇപ്പോഴും കണ്ടെത്തിയിട്ടില്ലെങ്കിലും, ക്രി.
1341 ൽ പെരിയാറ്റിലുണ്ടായ ഭീകരമായ വെള്ളപ്പൊക്കവും അതിനെത്തുടർന്നു് നദിയിലുണ്ടായ ഗതിമാറ്റവും ആകാം എന്നു് പണ്ഡിതർ അനുമാനിക്കുന്നു.
മാറിയ സാഹചര്യത്തിൽ ഒരു തുറമുഖനഗരമെന്ന പ്രാധാന്യം മുസിരിസ്സിനു നഷ്ട്ടപ്പെട്ടു..
അന്തർദ്ദേശീയമായ വ്യാപാരബന്ധങ്ങൾ ഇതോടെ പുതുതായുണ്ടായ കൊച്ചിത്തുറമുഖത്തേക്കും രാഷ്ട്രീയകാരണങ്ങളാൽ കോഴിക്കോട്ടേക്കും പറിച്ചുമാറ്റപ്പെട്ടു.
നാളുകൾ കടന്നുപോയപ്പോൾ മുസിരിസ് എന്നത് പഴയ പ്രതാപത്തിന്റെ ഒരു നിഴൽ മാത്രമായി മാറുകയും ചെയ്തു.
പുതിയ കണ്ടെത്തലുകൾ - പട്ടണം തന്നെയായിരുന്നോ പുരാതന മുചിറിപ്പട്ടണം?
പ്യൂട്ടിങ്ങെർ ഭൂപടം എന്നറിയപ്പെടുന്ന പുരാതന റോമൻ ഭൂപടത്തിൽ മുസിരിസിന്റെ ചിത്രീകരണം
മുസിരിസ് എന്ന് ചിത്രീകരിച്ചിരിക്കുന്ന  സ്ഥലം ഇപ്പോൾ കൊടുങ്ങല്ലൂർ നഗരമാണ്.
AD 1000 ലെ ജൂത ശാസനമാണ് മുസിരിസ് കൊടുങ്ങല്ലൂർ തന്നെയാണെന്ന് ഏറ്റവും വലിയ ഒരു രേഖ.
പ്യൂട്ടിങ്ങർ ഭൂപടത്തിൽ  മുസിരിസിന് താഴെയായി കാണിച്ചിരിക്കുന്നത് അറബികടലാണ്.
മുസിരിസിന്റെ ഏറ്റവും വലതു വശത്തായാണ് പെരിയാർ നദി ഒഴുക്കുന്നത്.
തൃശൂർ  ജില്ലയിൽ  കൊടുങ്ങല്ലൂരിൽ നിന്ന് 12 Km അകലെ എറണാകുളം ജില്ലയിലാണ് ' പട്ടണം'  എന്ന പ്രദേശം നിലകൊള്ളുന്നത്.
അതായത് പെരിയാർ നദിയാണ് തൃശൂർ ജില്ലയേയും എറണാകുളം ജില്ലയേയും വേർതിരിക്കുന്നത്.
2004ൽ ഡോ. കെ.പി. ഷാജൻ എന്ന ഭൗമപുരാവസ്തുപണ്ഡിതൻ വ്യക്തമായ ചില കാരണങ്ങളോടെ ഒരു നിർദ്ദേശം മുന്നോട്ടു വെച്ചു.
പട്ടണത്തിനു സമീപത്തിലൂടെ  ഒരു 'തോട് ' ഒഴുകുന്നുണ്ടു്.
ഉപഗ്രഹചിത്രങ്ങൾ വ്യക്തമായി കാണിക്കുന്നതനുസരിച്ച്ആ തോടിന്റെ തീരത്താണ് പട്ടണം.
അതിനു പുറമേ, പട്ടണത്തിലെ ഗ്രാമീണർക്കു് മണ്ണു കുഴിക്കുമ്പോൾ പലപ്പോഴും ഉടഞ്ഞ പാത്രങ്ങളുടേയും മറ്റു വസ്തുക്കളുടേയും അവശിഷ്ടങ്ങൾ ലഭിക്കാറുണ്ട്.
ഈ വസ്തുതകളിൽ നിന്നാണു് അദ്ദേഹം ഇത്തരമൊരു യുക്തിയിലേക്കു് എത്തിച്ചേർന്നതു് .
ഇതേത്തുടർന്നുള്ള പഠനങ്ങളും ഉദ്ഖനനങ്ങളുമാണു് കേരള ചരിത്രഗവേഷണ കൗൺസിലിന്റെ ആഭിമുഖ്യത്തിൽ ഈ അടുത്ത കാലത്തായി തുടങ്ങിവെച്ചിരിക്കുന്നതു്.
പട്ടണത്തെ നീലേശ്വരം ശിവക്ഷേത്രക്കുളത്തിനു സമീപത്തായി 45 ഹെക്ടർ വരുന്ന ഒരു ഭൂഭാഗത്ത് ( 10°9′24.6″N 76°12′33.08″E ﻿ / ﻿ 10.156833°N 76.2091889°E ﻿ / 10.156833; 76.2091889 ) 2007ലാണു് ഈ പഠനം തുടങ്ങിവെച്ചതു്.
ചരിത്രപ്രാധാന്യം കണക്കിലെടുത്ത് ഈ പഠനത്തിൽ ഭാഗഭാക്കാവാൻ ദക്ഷിണേഷ്യൻ പഠനങ്ങൾക്കുള്ള ബ്രിട്ടീഷ് അസോസിയേഷൻ ( BASAS ) എന്ന സംഘടന ഒരു അന്താരാഷ്ട്രഗവേഷക വിദഗ്ദസംഘം രൂപീകരിക്കാൻ ഇതിനകം മുൻകയ്യെടുത്തിട്ടുണ്ടു്.
തുടർച്ചയായി  ജനവാസമുള്ള ഒരു പ്രദേശം എന്ന നിലയിൽ ഈ സ്ഥലം പുരാവസ്തുനിക്ഷേപങ്ങളുടെ നഷ്ടങ്ങൾക്കും മാറ്റങ്ങൾക്കും വിധേയമായിട്ടുണ്ടു്.
മണലെടുപ്പും മറ്റും മൂലം പല സ്ഥാനങ്ങൾക്കും അവയുടെ മൂലപ്രകൃതി നഷ്ടപ്പെട്ടുപോയിരിക്കുന്നു.
ഇതുവരെ ലഭ്യമായ അവശിഷ്ടങ്ങളിൽ നടത്തിയ പഠനം അനുസരിച്ച് ക്രി.
1000 വരെ പ്രാചീനത്വം ഈ സ്ഥലത്തെ ജനപഥങ്ങൾക്കു് ഉണ്ടായിരുന്നു.
ലോഹയുഗ അടുക്കുകളിലെ കരി, മരം എന്നിവയിൽ നടത്തിയ AMS കാർബൺ 14 പരീക്ഷണങ്ങളിൽ നിന്നുമാണു് ഈ നിഗമനങ്ങൾ .
ചേരകാലത്തെ നാണയങ്ങൾ, അംഫോറകൾ(കുടുങ്ങിയ കഴുത്തും ഇരുവശത്തും പിടികളുമുള്ള റോമൻ മാതൃകയിലുള്ള വലിയ ഭരണികൾ), ടേറാ സിഗിലാറ്റ (ഔഷധഗുണമുള്ള പ്രത്യേകതരം വിദേശക്കളിമണ്ണു്), ചിത്രാങ്കിതമായ അർദ്ധമൂല്യ രത്നാഭരണങ്ങൾ,  സ്ഫടികമുത്തുകളും മണികളും തുടങ്ങി ആയിരക്കണക്കിനു് സാമഗ്രികളാണു് ഇതുവരെ നടത്തിയ ഖനങ്ങളിൽ നിന്നും ലഭിച്ചിട്ടുള്ളതു്.
ഇതിനു പുറമേ ചുടുകട്ട ഉപയോഗിച്ച ഭിത്തികളുടെ അവശിഷ്ടങ്ങളും ആറു മീറ്റർ നീളം വരുന്ന ഒറ്റത്തടി ആഞ്ഞിലി മരത്തിൽ തീർത്ത ഒരു കപ്പൽച്ചങ്ങാടവും (Wharf - ചെറിയ കപ്പലുകൾ കരയ്ക്കടുപ്പിക്കാനുപയോഗിക്കുന്ന പലകക്കൂട്ടുകൾ), തേക്കിൽ തീർത്ത ചങ്ങാടക്കുറ്റികളും  ഈ ശേഖരത്തിലുണ്ടു്.
റോമാ സാമ്രാജ്യത്തിന്റെ അതിരുകൾക്കു പുറത്തുനിന്നും ഇന്നേ വരെ ലഭിച്ചിട്ടുള്ള റോമൻ ഭരണിക്കഷ്ണങ്ങളുടെ ഏറ്റവും വലിയ ശേഖരമാണു് 2007 മുതൽ 2009 വരെയുള്ള രണ്ടുവർഷം കൊണ്ടു മാത്രം പട്ടണം ഖനനത്തിലൂടെ കണ്ടെത്തിയതു്.
ഒരു വശത്തു് ആനയും മറുവശത്ത് അമ്പും വില്ലും ചിത്രീകരിച്ച ചതുരാകൃതിയിലുള്ള ചെമ്പു നാണയങ്ങൾ ഈ കണ്ടുപിടിത്തങ്ങളിൽ ഉൾപ്പെടുന്നു.
ഒന്നാം ശതകത്തിലെ നാണയമാതൃകകളാണു് ഇവ.
അതേ സമയം ഇവയെല്ലാം നേരിട്ട് റോമാ സാംരാജ്യവുമായോ ഇറ്റലിയുമായോ ബന്ധപ്പെടുത്താനുള്ള സുശക്തമായ തെളിവുകൾ ഇനിയും ലഭിച്ചിട്ടില്ല.
2010ലും 2011ലും തുടർന്ന ഖനനത്തിൽ കൂടുതൽ പുരാവസ്തുക്കൾ കണ്ടെടുക്കപ്പെട്ടിട്ടുണ്ടു്.
ഇരുമ്പ്, ചെമ്പ്, ഈയം, അപൂർവ്വമായി സ്വർണ്ണം, ഭാരതീയവും അല്ലാത്തതുമായ മൺപാത്രക്കഷ്ണങ്ങൾ , ഇരുമ്പുകൊണ്ടും ചെമ്പു കൊണ്ടും നിർമ്മിച്ച ആണികൾ തുടങ്ങിയവ ഇതിലുണ്ടു് .
ഏറ്റവും പ്രോത്സാഹജനകമായ കണ്ടെടുക്കലുകളിൽ ഒന്നു് ബ്രാഹ്മി ലിപിയിൽ എഴുത്തുകളുള്ള ഒരു പാത്രവക്കു് ആണു്.
ചുടാത്ത കളിമണ്ണിൽ തീർത്ത ഫലകങ്ങളിൽ ആദ്യമായി പട്ടണത്ത് കണ്ടെത്തിയിട്ടുള്ള മാതൃകയാണിതു്.
പട്ടണത്തെ മൺപാത്രാവശിഷ്ടങ്ങളുടെ ക്രി.
100 മുതൽ ക്രി.
നാലാം നൂറ്റാണ്ടു വരെയുള്ള കാലഘട്ടത്തിലെ  ബൃഹത്തായ പ്രാമുഖ്യം വിരൽ ചൂണ്ടുന്നതു പട്ടണത്ത് വെച്ച് ഒരു റോമൻ സെറ്റിൽമെന്റ് നടന്നിരുന്നു എന്നാണ്.
കൂടുതൽ തെളിവുകളുടെ ആവശ്യകത
തമിഴ്‌നാട് പുരാവസ്തുവകുപ്പിന്റെ മുൻ ഡയറക്റ്ററും കാഞ്ചീപുരം സർവ്വകലാശാലയുടെ മുൻവൈസ് ചാൻസലറും ജവഹർലാൽ നെഹ്രു സർവ്വകലാശാലയിലെ സന്ദർശക പ്രൊഫസറുമായ ഡോ. ആർ. നാഗസ്വാമിയുടെ അഭിപ്രായത്തിൽ, പട്ടണം തന്നെയായിരുന്നു മുസിരിസ് എന്ന അനുമാനത്തിനു് ഇനിയും കൂടുതൽ തെളിവുകൾ ലഭിയ്ക്കേണ്ടതുണ്ടു്.
2011 ആഗസ്റ്റിൽ നടന്ന "മുസിരിസ്സ് പാരമ്പര്യവും പട്ടണം ഉദ്‌ഖനനങ്ങളും" എന്ന സെമിനാറിൽ അദ്ദേഹം അഭിപ്രായപ്പെട്ടത് ധൃതി വെച്ചൊരുനിഗമനത്തിലെത്തുന്നതിനുമുമ്പ് കൊടുങ്ങല്ലൂരിലെ പ്രസക്തഭാഗങ്ങൾ കൂടി ഇത്തരത്തിൽ ഖനനം ചെയ്തു പരിശോധിക്കണം എന്നായിരുന്നു.
ദക്ഷിണേന്ത്യൻ സംസ്കാരത്തിനു ഉത്തരഭാരതവും വിശേഷിച്ചു ഹാരപ്പൻ നാഗരികതയും ആയി ഉണ്ടായിരുന്ന ബന്ധത്തേ നിരാകരിക്കുവാനും കൂടിയാണ് പട്ടണം ഖനനത്തിന്റെ കണ്ടെത്തലുകൾ ഉപയോഗിക്കുന്നത് എന്ന ആരോപണവും ഉയർന്നു വന്നു .
റോമൻ നാണയങ്ങളുടെ ശേഖരം കണ്ടെത്തിയ വള്ളുവള്ളിയിൽ ഖനനം നടത്താതെ പട്ടണം മുസിരിസ് തന്നെ എന്ന് ഉറപ്പിച്ചതിനെ ഡോ. N. M. നമ്പൂതിരി വിമർശിക്കുകയുണ്ടായി .
തോമാശ്ലീഹാ കേരളത്തിൽ വന്നിരുന്നു എന്ന ക്രൈസ്തവ വിശ്വാസത്തിനു ചരിത്രസാധുത നൽകാനുള്ള ശ്രമവും വിമർശന വിധേയമായി .
അതുപോലെ തന്നെ 2006 വരെ പഷ്ണം കവല എന്നറിയപ്പെെെട്ടിരുന്ന  ഒരു പ്രദേശത്തെ പട്ടണം എന്ന് പേര് മാറ്റുകയും ആ പേരിന് മുന്നിൽ കൊടുങ്ങല്ലൂർ നഗരത്തിന്റെ പഴയ പേരായ മുസിരിസ് എന്ന പേര് വലിച്ചിഴച്ച്  മുസിരിസ് പട്ടണം എന്നൊക്കെ ആക്കുകയും ചെയ്തതിനെതിരെ വാർത്താാ മാധ്യമങ്ങളും പ്രസിദ്ധ ചരിത്രകാരൻമ്മാരുൾപ്പെടെ പ്രതിഷേധങ്ങൾ നടക്കുന്നുണ്ട്.
പെരിയാറിന്റെ തീരത്തുള്ളത്  കൊടുങ്ങല്ലൂർ ആണ്.
പെരിയാർ നദിയുടെ ഒരു വശത്തിലൂടെ ഒരു തോട് ഒഴുകുന്നുണ്ട് .
പട്ടണം എന്ന ഗ്രാമത്തിലൂടെ ആണ് ഈ തോട് ഒഴുകുന്നത്.
അത്കൊണ്ട്  എങ്ങനെ പട്ടണം പെരിയാറിന്റെ തീരത്താകും.
പട്ടണം  ഒരു തോടിന്റെ അരികിലാണ് സ്ഥിതി ചെയ്യുന്നത് .
അല്ലാതെ പെരിയാർ നദിയുടെ തീരത്തല്ല.
അത്പോലെ തന്നെ AD 1000 ത്തിലെ കുലശേഖര രാജാവായ ഭാസ്ക്കര രവിവർമ്മൻ മഹോദയപുരത്ത്(  കൊടുങ്ങല്ലൂരിന് പെരുമാക്കൻമ്മാരിട്ട പേരാണ്)  അഞ്ചുവണ്ണത്തിലെ ജൂൂൂത വ്യാപാരിയായ ജോസഫ് റബ്ബാന്  കൊടുത്ത ജൂത ശാസനത്തിൽ അവിടെയുള്ള സ്ഥലത്തെ 'മുയിരിക്കോട് ' എന്ന് പറയുന്നുണ്ട്.
മഹോദയപുരം കൊടുങ്ങല്ലൂർ തന്നെയാണെന്ന് സംശയമില്ലാത്ത കാര്യമാണ്.
മുസിരിസിന്റെ മറ്റൊരു പേരാണ് മുയിരിക്കോട് എന്ന കാര്യത്തിലും ആർക്കും സംശയമില്ല.
അപ്പോൾ പിന്നെ കൊടുങ്ങല്ലൂർ അല്ല മുസിരിസ്.
പട്ടണമെന്ന പ്രദേശമാണ് മുസിരിസ് എന്ന് പറയുന്നത് എന്ത് യുക്ത്തി ഉപയോഗിച്ചായിരിക്കും.
ഇങ്ങനെയുള്ള ചോദ്യങ്ങൾ  M. G. S നാരായണൻ ഉൾപ്പെടെയുള്ള പ്രമുഖ ചരിത്രരകാരൻമ്മാർ പുരാവസ്തു ഖനനത്തിന്റെ ചെയർമാനായ പി.ജെ ചെറിയാനോട്  ഉന്നയിച്ചിട്ടുള്ള ചോദ്യങ്ങളാണ്.
അവലംബം പുറത്തേക്കുള്ള കണ്ണികൾ BBC report, Search for India's ancient city Pattanam Excavations (Comprehensive Resource) Pattanam excavation significant Archived 2010-06-03 at the Wayback Machine .
പട്ടചിത്ര ഇംഗ്ലീഷ് വിലാസം https://ml.wikipedia.org/wiki/Pattachitra
കിഴക്കൻ ഇന്ത്യൻ സംസ്ഥാനങ്ങളായ ഒഡീഷ, പശ്ചിമ ബംഗാൾ , ബംഗ്ലാദേശിന്റെ ചില ഭാഗങ്ങൾ എന്നിവ അടിസ്ഥാനമാക്കിയുള്ള പരമ്പരാഗതമായ തുണിയിലുള്ള സ്ക്രോൾ പെയിന്റിംഗിന്റെ പൊതുവായ പദമാണ് പടചിത്ര അല്ലെങ്കിൽ പട്ടചിത്ര .
പാടചിത്ര കലാരൂപം അതിന്റെ സങ്കീർണ്ണമായ വിശദാംശങ്ങൾക്കും അതിൽ ആലേഖനം ചെയ്തിട്ടുള്ള പുരാണ ആഖ്യാനങ്ങൾക്കും നാടോടിക്കഥകൾക്കും പേരുകേട്ടതാണ്.
ഒഡീഷയിലെ പുരാതന കലാസൃഷ്ടികളിൽ ഒന്നാണ് പട്ടചിത്ര യഥാർത്ഥത്തിൽ ആചാരപരമായ ഉപയോഗത്തിനും പുരിയിലേക്കുള്ള തീർത്ഥാടകർക്കും ഒഡീഷയിലെ മറ്റ് ക്ഷേത്രങ്ങൾക്കും വേണ്ടിയുള്ള സുവനീർ എന്ന നിലയിലും സൃഷ്ടിക്കപ്പെട്ടതാണ്.
ഒരു പുരാതന ബംഗാളി ആഖ്യാന കലയുടെ ഒരു ഘടകമാണ് പട്ടചിത്ര.
യഥാർത്ഥത്തിൽ ഒരു ഗാനം അവതരിപ്പിക്കുമ്പോൾ ഒരു ദൃശ്യ ഉപകരണമായി ഇത് വർത്തിക്കുന്നു.
സംസ്കൃതത്തിൽ, paṭṭa എന്നാൽ "തുണി" എന്നും സിത്ര എന്നാൽ "ചിത്രം" എന്നും അർത്ഥമാക്കുന്നു.
ഈ ചിത്രങ്ങളിൽ ഭൂരിഭാഗവും ഹിന്ദു ദേവതകളുടെ കഥകൾ ചിത്രീകരിക്കുന്നു.
ഒഡീഷ പട്ടചിത്ര
ഇന്ത്യയിലെ ഒഡീഷയിലെ ഒരു പരമ്പരാഗത ചിത്രമാണ് പട്ടചിത്ര.
ഈ പെയിന്റിംഗുകൾ ഹിന്ദു പുരാണങ്ങളെ അടിസ്ഥാനമാക്കിയുള്ളതും ജഗന്നാഥ, വൈഷ്ണവ വിഭാഗങ്ങളിൽ നിന്ന് പ്രത്യേകമായി പ്രചോദനം ഉൾക്കൊണ്ടതുമാണ്.
പെയിന്റിംഗുകളിൽ ഉപയോഗിച്ചിരിക്കുന്ന എല്ലാ നിറങ്ങളും പ്രകൃതിദത്തമാണ്.
ഒടിയ പെയിൻററായ ചിത്രകാരസ് തികച്ചും പഴയ പരമ്പരാഗത രീതിയിലാണ് പെയിന്റിംഗുകൾ നിർമ്മിച്ചിരിക്കുന്നത്.
ഒഡീഷയിലെ ഏറ്റവും പഴക്കമേറിയതും ജനപ്രിയവുമായ കലാരൂപങ്ങളിൽ ഒന്നാണ് പട്ടചിത്ര ശൈലിയിലുള്ള ചിത്രകല.
ക്യാൻവാസ് എന്നർത്ഥമുള്ള പട്ട, ചിത്രം എന്നർത്ഥം വരുന്ന ചിത്ര എന്നീ സംസ്‌കൃത പദങ്ങളിൽ നിന്നാണ് പട്ടചിത്ര എന്ന പേര് രൂപപ്പെട്ടത്.
പട്ടചിത്രം ക്യാൻവാസിൽ വരച്ച ചിത്രമാണ്.
കൂടാതെ സമ്പന്നമായ വർണ്ണാഭമായ പ്രയോഗം, സർഗ്ഗാത്മക രൂപങ്ങൾ, ഡിസൈനുകൾ, ലളിതമായ തീമുകളുടെ ചിത്രീകരണം, കൂടുതലും പുരാണകഥകൾ എന്നിവയാൽ പ്രകടമാണ്.
പട്ടചിത്ര പെയിന്റിംഗുകളുടെ പാരമ്പര്യത്തിന് ആയിരത്തിലധികം വർഷങ്ങൾ പഴക്കമുണ്ട്.
ഉത്ഭവവും ചരിത്രവും
ഒഡീഷയിലെ ചിത്രങ്ങളെ ഇടത്തരം വീക്ഷണകോണിൽ നിന്ന് മൂന്ന് വിഭാഗങ്ങളായി തിരിക്കാം, അതായത് തുണി അല്ലെങ്കിൽ 'പട്ട ചിത്ര', ചുവരുകളിലെ പെയിന്റിംഗുകൾ അല്ലെങ്കിൽ 'ഭിത്തിചിത്ര', താളിയോല കൊത്തുപണികൾ അല്ലെങ്കിൽ "തല പത്രചിത്ര" അല്ലെങ്കിൽ "പോതി, ചിത്ര'.
ഈ മാധ്യമങ്ങളിലെല്ലാം പ്രവർത്തിക്കാൻ അന്നത്തെ കലാകാരന്മാർ നിയോഗിക്കപ്പെട്ടതിനാൽ ഇവയുടെയെല്ലാം ശൈലി ഒരു നിശ്ചിത സമയത്ത് ഏറെക്കുറെ ഒരേപോലെ തുടരുന്നു, വിശ്വസിക്കപ്പെടുന്നു.
Citations കൂടുതൽ വായനയ്ക്ക് (see index: p. 148-152) പുറംകണ്ണികൾ Pattachitra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Patachitra of Medinipur (Midnapore) Past of Pattachitra Essential Ideas on Pattachita Archived 2011-07-16 at the Wayback Machine .
Pattachitra Painting Pattachitra Photogallery
പട്ടണം (എറണാകുളം ജില്ല) ഇംഗ്ലീഷ് വിലാസം https://ml.wikipedia.org/wiki/Pattanam
എറണാകുളം ജില്ല യിൽ വടക്കൻ പറവൂരിനും തൃശ്ശൂർ ജില്ലയ്ക്കും ഇടയിലുള്ള ഒരു ചെറിയ ഗ്രാമമാണു് പട്ടണം .
സമകാലീനഭൂമിശാസ്ത്രത്തിൽ എടുത്തുപറയത്തക്ക പ്രത്യേകതകൾ ഒന്നുമില്ലെങ്കിലും ദക്ഷിണേഷ്യയുടെ പ്രാചീനചരിത്രത്തിൽ ഈ പ്രദേശം നിർണ്ണായകമായ ഒരു സ്ഥാനം വഹിച്ചിട്ടുണ്ടു്.
പി. പത്താം നൂറ്റാണ്ടു വരെയെങ്കിലുമുള്ള 2000 വർഷത്തെ സുദീർഘമായ ജനാവാസപാരമ്പര്യം ഈ സ്ഥലത്തിനുണ്ടെന്നു് ഗവേഷകർ അഭിപ്രായപ്പെട്ടിട്ടുണ്ടു്.
ഇതിനെത്തുടർന്നു്, കേരള ചരിത്ര ഗവേഷണ കൗൺസിലിന്റെ ഒരു വിദഗ്ദസംഘം പട്ടണത്തെ പുരാവസ്തു ഉദ്ഖനനം നടത്തി.
ഫാബിയാനോ കരുവാനാ ഇംഗ്ലീഷ് വിലാസം https://ml.wikipedia.org/wiki/Fabiano_Caruana
ഒരു ഇറ്റാലിയൻ - അമേരിക്കൻ ചെസ്സ് ഗ്രാന്റ്‌മാസ്റ്റർ ആണ് ഫാബിയാനോ കരുവാനാ (Fabiano Caruana) .
(ജനനം 30 ജൂലൈ 1992).
ലോകത്തിലെ രണ്ടാം നമ്പർ ചെസ്സ് താരമാണ് കരുവാനാ.
കുട്ടിക്കാലത്തേ അതിശയകരമായി ചെസ്സു കളിച്ചിരുന്ന കരുവാന 14 അർഷവും 11 മാസവും 20 ദിവസവും പ്രായമായപ്പോൾ ഗ്രാന്റ്മാസ്റ്റർ ആയിത്തീർന്നു.
ആ സമയട്ഠ് അമേരിക്കയിലെയും ഇറ്റലിയിലെയും റിക്കാർഡ് ആയിരുന്നു അത്.
ഇറ്റാലിയൻ-അമേരിക്കൻ മാതാപിതാക്കളുടെ മകനായി മിയാമിയിൽ ജനിച്ച കരുവാന ബ്രൂക്‌ലിനിലെ പാർക് സ്ലോപ്പിൽ ആണ് വളർന്നത്.
2005 വരെ അമേരിക്കൻ ഐക്യനാടുകൾക്കുവേണ്ടി ചെസ് കളിച്ച അകരുവാന പിന്നീട് ഇറ്റലിക്കുവേണ്ടിയായി കളി.
2007 -ൽ ഗ്രാന്റ്മാസ്റ്ററായിത്തിർന്ന അദ്ദേഹം ആവർഷം തന്നെ ഇറ്റാലിയ ചെസ് ചാമ്പ്യൻഷിപ് നേടുകയും 2008, 2010, 2011 വർഷങ്ങളിൽ അത് ആവർത്തിക്കുകയും ചെയ്തു.
2012, 2014, 2015 വർഷങ്ങളിൽ കരുവാന ഡോർട്ട്മുണ്ട് സ്പാർക്കാസെൻ ചെസ് മീറ്റിങ്ങിൽ വിജയിയായിഒ.
He also won the Sinquefield Cup 2014 , recording a historic 3103 performance rating and improving his Elo rating to 2844, becoming the third-highest-rated player in history .
He transferred back to the US in 2015.
അവലംബം പുറത്തേക്കുള്ള കണ്ണികൾ Fabiano Caruana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫാബിയൻ വിൽനിസ് ഇംഗ്ലീഷ് വിലാസം https://ml.wikipedia.org/wiki/Fabian_Wilnis
ഫാബിയൻ വിൽനിസ് (1970 ആഗസ്റ്റ് 23-ന് ജനിച്ചു) ഒരു ഡച്ച്-സുരിനാമീസ് കളിക്കാരനും ഡിഫൻഡറും ആണ്.
2014-ൽ ലെയിസ്റ്റണിൽ അവസാനമായി കളിച്ചു.
NAC ബ്രെഡ , ഡി ഗ്രാഫ്ഷാപ്പ് , ഇപ്സ്വിച്ച് ടൗൺ F.C , ഗ്രേയ്സ് അത്ലറ്റിക് F.C. എന്നിവയ്ക്കായി അദ്ദേഹം കളിച്ചു.
അവലംബം ബാഹ്യ ലിങ്കുകൾ Fabian Wilnis player profile at itfc.co.uk ഫാബിയൻ വിൽനിസ് career stats at Soccerbase
ഫാബിയാന സുഗിമോറി ഇംഗ്ലീഷ് വിലാസം https://ml.wikipedia.org/wiki/Fabiana_Sugimori
അന്താരാഷ്ട്ര തലത്തിൽ മത്സരങ്ങളിൽ പങ്കെടുത്ത വിരമിച്ച ബ്രസീലിയൻ പാരാലിമ്പിക് നീന്തൽതാരമാണ് ഫാബിയാന ഹരുമി സുഗിമോറി (ജനനം: 1980 ഡിസംബർ 1).
അവർ അകാലത്തിൽ ജനിച്ചു.
ചികിത്സിച്ച ഇൻകുബേറ്ററിലെ ഓക്സിജൻ അവരുടെ കാഴ്ചയെ സാരമായി ബാധിച്ചു.
ഫാബേൽസ്
ഏ പി ജി 2 വിഭജനരീതിപ്രകാരം പുഷ്പിക്കുന്ന സസ്യങ്ങളിൽ യൂഡികോട്ടിലെ റോസിഡ് ഗ്രൂപ്പിൽ ഉള്ള ഒരു നിരയാണ് ഫാബേൽസ് ( Fabales).
പപിലിയോണിഡേ എന്ന ഉപകുടുംബമൊഴികെയുള്ള എല്ലാ കുടുംബങ്ങളും ഉത്തരഅർദ്ധഗോളത്തിലെങ്ങും വ്യാപകമായി കാണപ്പെടുന്നുണ്ട്.
ചിത്രശാല Tuberous pea (Lathyrus tuberosus) of the Fabaceae Soap bark tree (Quillaja saponaria) of the Quillajaceae Milkwort (Polygala myrtifolia) of the Polygalaceae Milkwort (Polygala elongata) of the Polygalaceae Bay cedar (Suriana maritima of the Surianaceae അവലംബം
ഫാബ്രിക്കേറ്റഡ് ഇംഗ്ലീഷ് വിലാസം https://ml.wikipedia.org/wiki/Fabricated
മനുഷ്യാവകാശം പ്രമേയമാക്കി തയ്യാറാക്കിയ ഡോക്യുമെന്ററിയാണ് ഫാബ്രിക്കേറ്റഡ് .
പ്രമുഖ ഡോക്യുമെന്റി സംവിധായകൻ കെ.പി. ശശി സംവിധാനം ചെയ്ത ചിത്രം പുറത്തിറക്കിയത് സോളിഡാരിറ്റി യൂത്ത് മൂവ്‌മെന്റ് ആണ്.
2013 ഫെബ്രുവരി 28 നാണ് ചിത്രം പുറത്തിറങ്ങിയത്.
അന്യായമായി ഇന്ത്യൻ ജയിലുകളിൽ തടവിലായിക്കഴിയുന്നവരുടെ വിമോചനത്തിന് വേണ്ടിയുള്ള കാമ്പയിൻ ചിത്രമാണ് ഫാബ്രിക്കേറ്റഡ്.
ഇന്ത്യയിലെ ജയിലുകളിൽ കഴിയുന്ന നിരപരാധികളായ തടവുകാരെ കുറിച്ചും കള്ളക്കേസുകളിലൂടെയും കരിനിയമങ്ങളിലൂടെയും പ്രതി ചേർക്കപ്പെട്ട സമൂഹത്തിന്റെ വിവിധ ശ്രേണിയിലുള്ള വ്യക്തികളെ കുറിച്ചുമുള്ള ഡോക്യുമെന്ററിയാണ് ഫാബ്രിക്കേറ്റഡ്.
മാവോയിസ്റ്റ് , രാജ്യദ്രോഹി, തീവ്രവാദി തുടങ്ങിയ വിശേഷങ്ങൾ ചാർത്തിയാൽ എന്തു ജനാധിപത്യധ്വംസനവും പീഡനവും നടത്താവുന്ന അവസ്ഥയാണ് നിലനിൽക്കുന്നത്.
കരിനിയമങ്ങളിലൂടെ വിചാരണ കൂടാതെ നിരപരാധികളെ തടവിലിടുമ്പോൾ കാറ്റിൽ പറത്തുന്നത് ജനാധിപത്യ തത്ത്വങ്ങളാണെന്നാണ് ഫാബ്രിക്കേറ്റഡ് വിശദീകരിക്കുന്നു.
ഈ നിലപാടുകൾക്ക് ഏറ്റവും പ്രധാനപ്പെട്ട ഉദാഹരണമായി കാണിക്കുന്നത് അബ്ദുന്നാസർ മഅ്ദനിയാണ്.
മഅ്ദനിയുടെ നിരപരാധിത്വം സമർഥിച്ചു കൊണ്ടാണ് ഈ പ്രമേയം അവതരിപ്പിക്കുന്നത്.
മഅ്ദനിയടക്കമുള്ളവരുടെ മോചനത്തിനായുള്ള കാമ്പയിൻ ചിത്രമായും ഫിലിമിനെ വിശേഷിപ്പിക്കുന്നു.
പങ്കെടുക്കുന്നവർ
ഡോക്യുമെൻററിയിൽ വ്യത്യസ്ത രംഗത്തുള്ള മനുഷ്യാവകാശ പ്രവർത്തകർ പങ്കെടുക്കുന്നുണ്ട്.
വി.ആർ. കൃഷ്ണയ്യർ ബി.ആർ.പി. ഭാസ്‌കർ ഗ്രോ വാസു സിവിക് ചന്ദ്രൻ കെ.ഇ.
എൻ കുഞ്ഞഹമ്മദ്സം കമൽ ഭാസുരേന്ദ്രബാബു, യേശുദാസ്ജ ജമീല പ്രകാശ് ഒ. അബ്ദുറഹ്മാൻ പരാമർശിക്കുന്നവർ അബ്ദുന്നാസർ മഅ്ദനി മാധ്യമ പ്രവർത്തക കെ.കെ. ഷാഹിന ഡോ. ബിനായക് സെൻ എസ്.ആർ.എ.ഗിലാനി മുഹമ്മദ് അഹമ്മദ്  കസ്മി സകരിയ്യ പരപ്പനങ്ങാടി പ്രദർശനം
ആറാമത് കേരള അന്താരാഷ്ട്ര ഡോക്യുമെന്ററി ഹ്വസ്വ ചലച്ചിത്ര മേളയിൽ ഷോകെയ്‌സ്- ലോംഗ് ഡോക്യുമെന്ററി വിഭാഗത്തിൽ അബ്ദുൽ നാസർ മഅദനിയുടെ ജയിലനുഭവം മുൻനിർത്തി നിരപരാധികളായ മനുഷ്യർക്കുനേരെയുള്ള  ഭരണകൂട ഭീകരതയുടെ കഥപറയുന്ന ഫാബ്രിക്കേറ്റഡ് പ്രദർശനമുണ്ടായിരുന്നു.
2014 ജൂൺ 11 ചൊവ്വ തിരുവനന്തപുരം കൈരളി തീയറ്ററിലാണ് പ്രദർശിപ്പിച്ചത്.
ദേശീയ തലത്തിൽ ശ്രദ്ധേയമായ ഈ ഫിലിം ഡൽഹി യൂണിവേഴ്സിറ്റി, ജാമിഅ മില്ലിയ്യ, ജവപർലാൽ നെഹ്രു യൂണിവേവ്സിറ്റി എന്നിവിടങ്ങളിൽ പ്രദർശിപ്പിക്കുകയും പ്രമുഖ മനുഷ്യാവകാശ പ്രവർത്തകരായ ഡോ.ബിനായക് സെൻ, വജാഹത്ത് ഹബീബുല്ല, അഡ്വ.
റബേക്ക ജോൺ , മനീഷ സേഥി എന്നിവർ സംബന്ധിക്കുകയും ചെയ്തു.
ചിത്രത്തിൻറെ പ്രഥമ പ്രദർശനം കോഴിക്കോട് അളകാപുരി ഓഡിറ്റോറിയത്തിൽ വെച്ച് നടന്നു.
തുടർന്ന് കേരളത്തിൻറെ വിവിധ ഭാഗങ്ങളിലും ഗൾഫ് നാടുകളിലും ചിത്രപ്രദർശനവും സെമിനാറുകളും നടന്നിരുന്നു.
പുറംകണ്ണികൾ ഫാബ്രിക്കേറ്റഡ് യൂടൂബ് ലിങ്ൿ അന്താരാഷ്ട്ര ഡോക്യുമെന്ററി ഹ്വസ്വ ചലച്ചിത്രമേളയുടെ പശ്ചാത്തലത്തിൽ സംവിധായകനുമായുള്ള അഭിമുഖം‍ Archived 2014-06-18 at the Wayback Machine .
ഫാബിയോ കന്നവാരോ
ഇറ്റാലിയൻ ഫുട്ബോൾ കളിക്കാരനും പരിശീലകനുമാണ് ഫാബിയോ കന്നവാരോ .
(ജ:13 സെപ്റ്റം:1973).
ഇറ്റലിയുടെ ദേശീയടീമിൽ അംഗമായിരുന്ന കന്നവാരോയെ ഇറ്റലിയുടെ എന്നത്തേയും മികച്ച പ്രതിരോധനിരക്കാരിൽ ഒരാളായി വിശേഷിപ്പിക്കുന്നുണ്ട്.
നപ്പൊളി ,പാർമ എന്നീ ക്ലബ്ബുകളിലാണ് തന്റെ കായികജീവിതം തുടങ്ങിവച്ചത്.
പിന്നീട് റയൽ മഡ്രിഡ്,ജുവന്റെസ് ക്ലബ്ബുകൾക്കുവേണ്ടിയും കളിച്ചു.
പൗലോ മാൽഡീനി വിരമിച്ചതിനുശേഷം ഇറ്റലിയെ നയിച്ചതും 2006 ലെ ഫിഫ ലോകകപ്പ് ഇറ്റലി നേടിയതും കന്നവാരോയുടെ നേതൃത്വത്തിലായിരുന്നു.
ബെർലിൻ മതിൽ എന്ന വിശേഷണവും അദ്ദേഹത്തിനുണ്ട്.
അന്താരാഷ്ട്രമത്സരങ്ങൾ
ഫിഫ ലോകകപ്പിൽ നാലു പ്രാവശ്യം ഇറ്റലിയെ പ്രതിനിധീകരിച്ചു.136 തവണ ഇറ്റലിക്കുവേണ്ടി കുപ്പായം അണിഞ്ഞ കന്നവാരോ രാജ്യത്തിനു വേണ്ടി ഏറ്റവും കൂടുതൽ കളികളിൽ പങ്കെടുത്ത രണ്ടാമത്തെ കളിക്കാരനുമാണ്.
ബാലൺ ഡി' ഓർ ബഹുമതി ലഭിച്ചിട്ടുള്ള കന്നവാരോ പ്രതിരോധനിരയിൽ നിന്നു ഈ ബഹുമതിക്കർഹനാകുന്ന മൂന്നാമത്തെ കളിക്കാരനുമാണ്.
വേഗതയും പ്രതികരണക്ഷമതയും കൂടാതെ കൃത്യമായി എതിരാളികളെ തളയ്ക്കുവാനുള്ള കഴിവും കന്നവാരോയെ മറ്റുകളിക്കാരിൽ നിന്നു ഏറെ വ്യത്യസ്തനാക്കി.
പ്രതിരോധനിരയിൽ ഏതു പൊസിഷനിലും കളിക്കുവാൻ സാമർത്ഥ്യമുണ്ടായിരുന്ന കന്നവാരോ മധ്യപ്രതിരോധത്തിലാണ് ഏറെ തിളങ്ങിയത്.
കളിക്കളത്തിലും പുറത്തും അഭിനന്ദനാർഹമായ അച്ചടക്കം പുലർത്തിയിരുന്ന കന്നവാരോ സമ്മർദ്ദത്തിനു തീരെ വഴിപ്പെടാതെ കളി ആസൂത്രണം ചെയ്യുന്നതിലും വൈദഗ്ദ്ധ്യം പുലർത്തിയിരുന്നു.
ഫാബിയോള മോളിന ഇംഗ്ലീഷ് വിലാസം https://ml.wikipedia.org/wiki/Fab%C3%ADola_Molina
2000, 2008, 2012 വർഷങ്ങളിലെ ഒളിമ്പിക്സുകളിൽ മത്സരിച്ച ബ്രസീലിൽ നിന്നുള്ള ബട്ടർഫ്ളൈ ബാക്ക്സ്ട്രോക്ക് നീന്തൽതാരമാണ് ഫാബിയോള പുൽഗ മോളിന (ജനനം: മെയ് 25, 1975)
ഫ്ലോറിഡയിലെ കോറൽ സ്പ്രിംഗ്സിൽ താമസിക്കുന്ന അവർ പാൻ അമേരിക്കൻ ഗെയിംസിൽ (1995, 1999) 4 × 100 മീറ്റർ മെഡലിയിൽ വനിതാ റിലേ ടീമിനൊപ്പം രണ്ടുതവണ വെങ്കല മെഡൽ നേടി.
ഒളിമ്പിക് സ്വിമ്മേഴ്സ് ഗാരി ഹാൾ , ജൂനിയർ, അദ്ദേഹത്തിന്റെ പിതാവ് ഗാരി ഹാൾ, സീനിയർ എന്നിവർ ചേർന്ന് സ്ഥാപിച്ച വേനൽക്കാല നീന്തൽ ക്യാമ്പായ ദി റേസ് ക്ലബ്ബിലാണ് മോളിന പരിശീലനം നേടിയത്.
2000 ലെ സിഡ്നി ഒളിമ്പിക് ഗെയിംസിനുള്ള തയ്യാറെടുപ്പിനായി ലോകമെമ്പാടുമുള്ള യോഗ്യരായ നീന്തൽ‌ക്കാർ‌ക്ക് ഒരു പരിശീലന ഗ്രൂപ്പായി വർ‌ത്തിക്കുന്നതിനായാണ് യഥാർത്ഥത്തിൽ "ദി വേൾ‌ഡ് ടീം" എന്നറിയപ്പെടുന്ന റേസ് ക്ലബ് രൂപകൽപ്പന ചെയ്തത്.
റേസ് ക്ലബിനൊപ്പം പരിശീലനം നേടുന്നതിന്, ഒരാൾ കഴിഞ്ഞ 3 കലണ്ടർ വർഷങ്ങളിൽ ലോകത്തിലെ മികച്ച 20 സ്ഥാനങ്ങളിൽ അല്ലെങ്കിൽ കഴിഞ്ഞ വർഷം അവരുടെ രാജ്യത്തിലെ മികച്ച 3 സ്ഥാനങ്ങളിൽ ആയിരിക്കണം.
റോളണ്ട് മാർക്ക് ഷോമാൻ , മാർക്ക് ഫോസ്റ്റർ , റൈക്ക് നീത്ലിംഗ് , തെരേസ് അൽഷമ്മർ തുടങ്ങിയ പ്രശസ്തരായ നീന്തൽ താരങ്ങളെ റേസ് ക്ലബിൽ ഉൾപ്പെടുത്തിയിട്ടുണ്ട്.
അന്താരാഷ്ട്ര കരിയർ ഒളിമ്പിക് ഗെയിംസ്
സിഡ്‌നിയിൽ 2000-ലെ സമ്മർ ഒളിമ്പിക്സിൽ 100 മീറ്റർ ബാക്ക്‌സ്‌ട്രോക്കിൽ മോളിന 24 ആം സ്ഥാനത്തും 100 മീറ്റർ ബട്ടർഫ്ലൈയിൽ 36 ആം സ്ഥാനത്തും എത്തി.
ബീജിംഗിൽ നടന്ന 2008-ലെ സമ്മർ ഒളിമ്പിക്സിൽ മോളിന 4 × 100 മീറ്റർ മെഡ്‌ലിയിൽ പത്താം സ്ഥാനത്തും 100 മീറ്റർ ബാക്ക്‌സ്‌ട്രോക്കിൽ 18 ആം സ്ഥാനത്തും എത്തി.
1: 00.71, 4 × 100 മീറ്റർ മെഡലിയിൽ, 4: 02.61, 100 മീറ്റർ ബാക്ക്സ്ട്രോക്കിന്റെ ഹീറ്റ്സിൽ അവർ തെക്കേ അമേരിക്കൻ റെക്കോർഡ് തകർത്തു.
ലണ്ടനിൽ നടന്ന 2012-ലെ സമ്മർ ഒളിമ്പിക്‌സിൽ 100 മീറ്റർ ബാക്ക്‌സ്‌ട്രോക്കിൽ മോളിന 24 ആം സ്ഥാനത്തെത്തി.
ലോക ചാമ്പ്യൻഷിപ്പ്
റിയോ ഡി ജനീറോയിൽ 1995-ലെ ഫിന വേൾഡ് നീന്തൽ ചാമ്പ്യൻഷിപ്പിൽ (25 മീറ്റർ) മോളിന പങ്കെടുത്തു.
4: 100 മീറ്റർ മെഡ്‌ലിയിൽ 4: 12.76, 200 മീറ്റർ ബാക്ക്‌സ്‌ട്രോക്കിൽ 13: 2, 13.96 സമയം നേടി ആറാം സ്ഥാനത്തെത്തി.
100 മീറ്റർ ബാക്ക്സ്ട്രോക്കും അവർ നീന്തി.
പെർത്തിൽ നടന്ന 199-ലെ ലോക അക്വാട്ടിക്‌സ് ചാമ്പ്യൻഷിപ്പിൽ 100 മീറ്റർ ബാക്ക്‌സ്‌ട്രോക്കിൽ 11-ാമതും 200 മീറ്റർ ബാക്ക്‌സ്‌ട്രോക്കിൽ 16-ാം സ്ഥാനവും അവർ നേടി.
ഹോങ്കോങ്ങിൽ നടന്ന 1999-ലെ ഫിനാ വേൾഡ് നീന്തൽ ചാമ്പ്യൻഷിപ്പിൽ (25 മീറ്റർ) മോളിന പങ്കെടുത്തു.
അവിടെ 100 മീറ്റർ ഇൻഡിവിഡുയൽ മെഡ്‌ലിയിൽ ഒമ്പതാം സ്ഥാനത്തും 400 മീറ്റർ ഇൻഡിവിഡുയൽ മെഡ്‌ലിയിൽ പത്താം സ്ഥാനത്തും (ദക്ഷിണ അമേരിക്കൻ റെക്കോർഡ് മറികടന്ന്, സമയം 4: 46.16), 200 മീറ്റർ ബാക്ക്‌സ്‌ട്രോക്കിൽ 12 ഉം 50 മീറ്റർ, 100 മീറ്റർ ബാക്ക്‌സ്‌ട്രോക്കിൽ 13 ഉം സ്ഥാനത്തെത്തി.
മോസ്കോയിൽ നടന്ന 2002-ലെ ഫിനാ വേൾഡ് സ്വിമ്മിംഗ് ചാമ്പ്യൻഷിപ്പിൽ (25 മീറ്റർ) മോളിന 50 മീറ്റർ ബാക്ക്സ്ട്രോക്കിൽ 24 ആം സ്ഥാനത്തും 100 മീറ്റർ ബാക്ക്സ്ട്രോക്കിൽ 27 ആം സ്ഥാനത്തും എത്തി.
ഇൻഡ്യാനപൊളിസിലെ 2004 ലെ ഫിനാ വേൾഡ് സ്വിമ്മിംഗ് ചാമ്പ്യൻഷിപ്പിൽ (25 മീറ്റർ) നീന്തൽ, 50 മീറ്റർ ബാക്ക്സ്ട്രോക്ക് ഫൈനലിൽ ആറാം സ്ഥാനത്തെത്തിയ മോളിന, ലോക ചാമ്പ്യൻഷിപ്പിലെ ഏറ്റവും മികച്ച സ്ഥാനം, 28.03 സെക്കൻഡിൽ ദക്ഷിണ അമേരിക്കൻ റെക്കോർഡ് തകർത്തു.
100 മീറ്റർ ബാക്ക്‌സ്‌ട്രോക്കിൽ പന്ത്രണ്ടാം സ്ഥാനവും അവർ നേടി.
100 മീറ്റർ ബട്ടർഫ്ലൈയിൽ 14-ാം സ്ഥാനത്തും അവർ നേടി.
മോൺ‌ട്രിയലിൽ‌ നടന്ന 2005-ലെ ലോക അക്വാട്ടിക്സ് ചാമ്പ്യൻ‌ഷിപ്പിൽ 50 മീറ്റർ ബാക്ക്‌സ്‌ട്രോക്കിൽ 14 ആം സ്ഥാനത്തും 100 മീറ്റർ ബാക്ക്‌സ്‌ട്രോക്കിൽ 19 ആം സ്ഥാനത്തും അവർ ഫിനിഷ് ചെയ്തു.
ഷാങ്ഹായിൽ നടന്ന 2006-ലെ ഫിനാ വേൾഡ് നീന്തൽ ചാമ്പ്യൻഷിപ്പിൽ (50 മീറ്റർ) ബാക്ക്സ്ട്രോക്കിൽ മോളിന 13 ആം സ്ഥാനത്തും 100 മീറ്റർ ബാക്ക്സ്ട്രോക്കിൽ 16 ആം സ്ഥാനത്തും ഫിനിഷ് ചെയ്തു.
മെൽബണിൽ നടന്ന 2007-ലെ ലോക അക്വാട്ടിക്സ് ചാമ്പ്യൻഷിപ്പിൽ 50 മീറ്റർ ബാക്ക്‌സ്‌ട്രോക്കിൽ 13 ആം സ്ഥാനത്തും 100 മീറ്റർ ബാക്ക്‌സ്‌ട്രോക്കിൽ 18 ആം സ്ഥാനത്തും 100 മീറ്റർ ബട്ടർഫ്ലൈയിലും 35 ആം സ്ഥാനത്തും അവർ ഫിനിഷ് ചെയ്തു.
50 മീറ്റർ ബാക്ക്‌സ്‌ട്രോക്കിലും (29.02 സെക്കൻഡ്) 100 മീറ്റർ ബാക്ക്‌സ്‌ട്രോക്കിലും (1: 02.43) അവർ തെക്കേ അമേരിക്കൻ റെക്കോർഡ് തകർത്തു.
മാഞ്ചസ്റ്ററിൽ നടന്ന 2008-ലെ ഫിനാ വേൾഡ് നീന്തൽ ചാമ്പ്യൻഷിപ്പിൽ (25 മീറ്റർ) മോളിന 50 മീറ്റർ ബാക്ക്സ്ട്രോക്കിൽ 11 ആം സ്ഥാനത്തും 100 മീറ്റർ ബാക്ക്സ്ട്രോക്കിൽ 14 ആം സ്ഥാനത്തും എത്തി.
റോമിൽ നടന്ന 2009-ലെ ലോക അക്വാട്ടിക്സ് ചാമ്പ്യൻഷിപ്പിൽ 50 മീറ്റർ ബാക്ക്സ്ട്രോക്ക് ഫൈനലിൽ എട്ടാം സ്ഥാനത്തെത്തി.
4 × 100 മീറ്റർ മെഡ്‌ലിയിൽ ഫൈനലിസ്റ്റായ അവർ എട്ടാം സ്ഥാനത്തെത്തി.
100 മീറ്റർ ബാക്ക്‌സ്‌ട്രോക്കിൽ 14 ആം സ്ഥാനം നേടി.
50 മീറ്റർ ബാക്ക്‌സ്‌ട്രോക്ക്(സെമിഫൈനലിൽ 27.70 സെക്കൻഡ്), 100 മീറ്റർ ബാക്ക്‌സ്‌ട്രോക്ക്(4: 100 മീറ്റർ മെഡ്‌ലി ഫൈനലിൽ 1: 00.07, ഓപ്പണിംഗ് റിലേ), 4 × 100 മീറ്റർ മെഡ്‌ലി (3:58.49 at heats)എന്നിവയുടെ തെക്കേ അമേരിക്കൻ റെക്കോർഡ് അവർ തകർത്തു.